钦定古今图书集成/理学汇编/文学典/第193卷 > 张蔚然西园诗麈 > 《古韵》
## 钦定古今图书集成/理学汇编/文学典/第193卷 > 张蔚然西园诗麈 > 《古韵》

饰鼓以鹭，故《铙歌鼓吹曲》首名朱鹭。其曰鹭何食食
茄下不之食不以吐，亦有所本。《鲁颂有駜》云：“振振鹭，
鹭于下。鼓咽咽，醉言舞”是也。下字，古书俱后五反，读
如虎。陆德明云：“当读如户。”魏了翁云：“六经凡下皆音
虎。”故诵古诗有韵难通者，不必用叶。自是古韵，往往
散见，群籍，互证即明，试证此一字以示例焉。